3.  การจัดการ

    1.  โครงสร้างการจัดการ

  ณ. วันที่ 31 ธันวาคม 2546 บริษัทมีคณะกรรมการ 3 ชุด คือ คณะกรรมการบริษัท
  คณะกรรมการตรวจสอบ และคณะกรรมการบริหาร

คณะกรรมการบริษัท ประกอบด้วย

  1. นายธนา ไชยประสิทธิ์ ประธานกรรมการ

2. นายพงษ์เทพ ผลอนันต์ รองประธานกรรมการ

 กรรมการอิสระ

กรรมการตรวจสอบ

3. นายศิริพงษ์ อุ่นทรพันธุ์ กรรมการ

ประธานกรรมการบริหาร

กรรมการผู้จัดการใหญ่

4. นายกิตติศักดิ์ สพโชคชัย กรรมการ

5. นายสุรพร รักตประจิต กรรมการ

6. นายชาติชาย เย็นบำรุง กรรมการ

7. นายกิจจา เหล่าบุญชัย กรรมการ

8. นายนรเชษฐ์ แสงรุจิ กรรมการ

9. นายโชคชัย ตั้งพูลสินธนา กรรมการอิสระ

ประธานกรรมการตรวจสอบ

10. นายศรีภพ สารสาส กรรมการอิสระ

กรรมการตรวจสอบ

11. นายเมตตา จารุจินดา เลขานุการ

กรรมการผู้มีอำนาจลงลายมือชื่อผูกพันบริษัทประกอบด้วย นายศิริพงษ์ อุ่นทรพันธุ์ ลงลายมือชื่อ ร่วมกับ นายสุรพร รักตประจิต หรือ นายกิจจา เหล่าบุญชัย รวมสองคนพร้อมประทับตราสำคัญของบริษัท 

ขอบเขตอำนาจหน้าที่ของคณะกรรมการบริษัท

1.  จัดการบริษัทให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติของที่ประชุม
    ผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท

2.  กำหนดเป้าหมาย แนวทางนโยบาย แผนงานและงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับ
    เว้นแต่กรณีต่อไปนี้ คณะกรรมการต้องได้รับมติอนุมัติของที่ประชุมผู้ถือหุ้นก่อนการดำเนินการ
    ตามที่กำหนดไว้ตามพระราชบัญญัติบริษัทมหาชนจำกัด เช่น การเพิ่มทุน การลดทุน การออกหุ้นกู้
    การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่น
    หรือการซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ เป็นต้น

3.  คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
    เพื่อปฏิบัติงานตามที่ได้รับมอบหมายจากคณะกรรมการบริษัท
    และให้คณะกรรมการตั้งกรรมการบริหารคนหนึ่งเป็นประธานกรรมการบริหาร ทั้งนี้
    กรรมการบริหารมีสิทธิได้รับค่าตอบแทนและบำเหน็จตามที่ที่ประชุมคณะกรรมการบริษัทกำหนด
    โดยไม่กระทบถึงสิทธิของกรรมการบริหารในอันที่จะได้รับค่าตอบแทนและผลประโยชน์อย่างอื่นในฐานะที่เป็นกรรมการหรือพนักงานของบริษัท

4.  คณะกรรมการอาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่คณะกรรมการเห็นสมควร
    และคณะกรรมการอาจยกเลิก เพิกถอน เปลี่ยนแปลง หรือแก้ไขอำนาจนั้นๆ ก็ได้

5.  มีความซื่อสัตย์สุจริต มีจริยธรรมในการดำเนินธุรกิจ
    มีความสนใจในกิจการของบริษัทที่ตนเองเป็นกรรมการอย่างแท้จริง
    และมีความตั้งใจที่จะดำเนินธุรกิจอย่างต่อเนื่อง

6.  จะต้องมีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐานและโปร่งใส

7.  คณะกรรมการบริษัทต้องจัดให้มีการประชุมของคณะกรรมการ อย่างน้อย 3 เดือนต่อครั้ง

8.  ดำเนินการอื่นใดตามที่กฎหมาย หรือ ที่ประชุมผู้ถือหุ้นมอบหมาย

คณะกรรมการบริหาร ประกอบด้วย

1.  นายศิริพงษ์ อุ่นทรพันธุ์ ประธานกรรมการบริหาร

2.  นายสุรพร รักตประจิต กรรมการบริหาร

3.  นายกิจจา เหล่าบุญชัย กรรมการบริหาร

ขอบเขตอำนาจหน้าที่ของคณะกรรมการบริหาร

1.  มีอำนาจพิจารณาอนุมัติการกู้ยืมเงินหรือให้กู้ยืมเงิน หรือการขอสินเชื่อใดๆ จากสถาบันการเงิน
    รวมตลอดถึงการเข้าไปค้ำประกัน
    หรือการชำระหรือจ่ายเงินเพื่อธุรกรรมตามการค้าปกติของบริษัทมีการกำหนดวงเงินสำหรับแต่ละรายการอย่างชัดเจน
    โดยวงเงินดังกล่าวให้เป็นไปตามระเบียบอำนาจอนุมัติและดำเนินการของบริษัทซึ่งผ่านการพิจารณาจากคณะกรรมการบริษัทแล้ว
    อย่างไรก็ดีวงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลพินิจของคณะกรรมการบริษัท

2.  ให้ความเห็นชอบในการกำหนดนโยบายแนวทางธุรกิจและกลยุทธธุรกิจและเป้าหมายของบริษัทเพื่อเสนอต่อคณะกรรมการบริษัทเพื่อพิจารณาอนุมัติ

3.  ให้ความเห็นชอบแผนงบประมาณรายจ่ายประจำปีตามที่กรรมการผู้จัดการเสนอ

4.  กำหนดและเปลี่ยนแปลงนโยบายเกี่ยวกับค่าตอบแทน เงินเดือน ค่าจ้าง
    และโครงสร้างเงินเดือน

5.  ปฏิบัติงานและดำเนินกิจการให้เป็นไปตามนโยบายและทิศทางการดำเนินงานของคณะกรรมการบริษัท

6.  ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

7.  จัดทำรายงานผลการดำเนินงานของบริษัท และเสนอต่อคณะกรรมการบริษัทเพื่อทราบ

8.  คณะกรรมการบริหารจะต้องจัดให้มีการประชุมของกรรมการบริหารอย่างน้อยเดือนละครั้ง

9.  คณะกรรมการบริหารมีหน้าที่ต้องรายงานต่อคณะกรรมการบริษัทโดยพลัน
    กรณีเกิดเหตุการณ์ทุจริตหรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัท

คณะกรรมการตรวจสอบ ประกอบด้วย

1.  นายโชคชัย ตั้งพูลสินธนา ประธานกรรมการตรวจสอบ

2.  นายศรีภพ สารสาส กรรมการตรวจสอบ

3.  นายพงษ์เทพ ผลอนันต์ กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ 

1.  สอบทานให้บริษัทมีการรายงานทางการเงินอย่างถูกต้อง และเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit)ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

8.  คณะกรรมการตรวจสอบต้องจัดให้มีการประชุมของคณะกรรมการอย่างน้อย 3 เดือนต่อครั้ง

9.  คณะกรรมการตรวจสอบจะต้องจัดทำรายงานการตรวจสอบ
    เพื่อเสนอต่อที่ประชุมคณะกรรมการบริษัทเพื่อรับทราบผลการดำเนินงานของบริษัท

คณะผู้บริหาร ประกอบด้วย

1.  นายศิริพงษ์ อุ่นทรพันธุ์ กรรมการผู้จัดการใหญ่

2.  นายกิจจา เหล่าบุญชัย หัวหน้าคณะผู้บริหารด้านปฏิบัติการ

3.  นายสุรพร รักตประจิต หัวหน้าคณะผู้บริหารด้านโครงการพิเศษ

4.  นายวีรชัย จันทรนิภาพงศ์ หัวหน้าคณะผู้บริหารด้านการเงิน

5.  นายเมตตา จารุจินดา ผู้อำนวยการอาวุโส สำนักประธานกรรมการ

6.  นางเนตรนภิส อุ่นทรพันธุ์ ผู้อำนวยการอาวุโส ฝ่ายกิจกรรมภายใน

7.  นายชุมเกียรติ เล้าเสรีวัฒนกุล ผู้อำนวยการอาวุโส ฝ่ายการตลาด

8.  นายโชดิวัต ดั่นธนสาร ผู้อำนวยการอาวุโส ฝ่ายขายเทเลคอม

9.  นายอัชพงศ์ อัศวปานทิพย์ ผู้อำนวยการอาวุโส ฝ่ายขายองค์กร

10. นายสุพัฒน์ ดุลยคุปต์ ผู้อำนวยการอาวุโส ฝ่ายบริการลูกค้า

11. นายราล์ฟ ฮุนเดิร์ทมาร์ค ผู้อำนวยการอาวุโส ฝ่ายพัฒนาโปรแกรมระบบงาน

12. นายเรืองไกร ลีกิจวัฒนะ ผู้อำนวยการอาวุโส สายงานพัฒนาธุรกิจ

13. นางสาวสุรีรัตน์ ปราชญานุกุล ผู้อำนวยการอาวุโสฝ่ายการเงินและบัญชี

ขอบเขตอำนาจหน้าที่ของกรรมการผู้จัดการใหญ่

1.  ปฏิบัติงานและดำเนินการตามที่คณะกรรมการบริษัท หรือ คณะกรรมการบริหารได้มอบหมาย
    โดยอยู่ภายใต้วัตถุประสงค์ กฎระเบียบ ข้อบังคับของบริษัท
    ทั้งนี้มีการกำหนดวงเงินสำหรับแต่ละ รายการอย่างชัดเจน
    โดยมีวงเงินสูงสุดไม่เกินวงเงินที่กำหนดไว้ตามระเบียบอำนาจอนุมัติและดำเนินการของบริษัทซึ่งผ่านการพิจารณาจากคณะกรรมการบริษัทแล้ว
    อย่างไรก็ดีวงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท
    ทั้งนี้การมอบอำนาจดังกล่าว
    จะต้องไม่มีลักษณะเป็นการมอบอำนาจที่ทำให้กรรมการผู้จัดการใหญ่สามารถอนุมัติรายการที่ตนหรือบุคคลที่อาจมีความขัดแย้ง
    มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด (
    ตามที่คณะกรรมการกำกับหลักทรัพย์ หรือ กลต.ประกาศกำหนด ) กับบริษัทหรือบริษัทย่อย
    ทั้งนี้ให้เป็นไปตามประกาศตลาดหลักทรัพย์แห่งประเทศไทยเรื่องหลักเกณฑ์วิธีการ
    และการเปิดเผยรายการที่เกี่ยวโยงกันของบริษัทจดทะเบียน
    ยกเว้นรายการระหว่างกันที่เป็นรายการปกติธุรกิจ
    และมีการกำหนดราคาและเงื่อนไขที่เป็นราคาตลาดหรือไม่ต่างจากบุคคลภายนอก

2.  จัดทำแผนธุรกิจ แผนกลยุทธ์ งบประมาณรายจ่ายประจำปี
    เสนอขออนุมัติต่อคณะกรรมการบริหาร

3.  ดำเนินการตามแผนทางธุรกิจ
    กลยุทธ์ธุรกิจและงบประมาณรายจ่ายประจำปีที่ได้รับการอนุมัติจาก

  คณะกรรมการบริหาร

4.  กำหนดโครงสร้างองค์กรและการบริหารโดยให้ครอบคลุมทุกรายละเอียดของการคัดเลือก
    การฝึก อบรม การว่าจ้าง และการเลิกจ้างของพนักงานบริษัท

5.  มีอำนาจแต่งตั้ง ถอดถอนเจ้าหน้าที่ของบริษัทในตำแหน่งที่ต่ำกว่ากรรมการผู้จัดการใหญ่

6.  ปฏิบัติงานด้วยความสุจริตและระมัดระวังรักษาผลประโยชน์ของบริษัท

การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการของบริษัท ไม่ได้ผ่านกรรมการสรรหา
อย่างไรก็ตามหลักเกณฑ์วิธีการต่างๆ จะเป็นไปตามเกณฑ์ข้อบังคับของบริษัท
ซึ่งบริษัทได้กำหนดแนวทางในการแต่งตั้งกรรมการบริษัท ดังนี้

1.  คณะกรรมการประกอบด้วยกรรมการอย่างน้อย 5 คน และไม่เกิน 11 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการของบริษัทจะต้องเป็นผู้ที่มีคุณสมบัติตามที่กฎหมายกำหนด

2.  ที่ประชุมผู้ถือหุ้นเป็นผู้แต่งตั้งกรรมการ โดยใช้เสียงข้างมากตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

    2.  ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

บริษัทจะคัดเลือกกรรมการหรือผู้บริหารส่วนใหญ่จากคำแนะนำของกรรมการและ/หรือผู้บริหารปัจจุบันหลังจากนั้นคณะกรรมการจะร่วมกันพิจารณาตามความเหมาะสมของบุคคลดังกล่าวเช่น
พิจารณาจากคุณวุฒิ ประสบการณ์การทำงาน และชื่อเสียงภายในวงการ เป็นต้น

  ค่าตอบแทนผู้บริหารในปี 2546

  -------------------------- ----------- --------------- --------------------
                             จำนวนราย    ค่าตอบแทน (บาท)  ประเภทของผลตอบแทน

  คณะกรรมการบริษัท             10          640,000         เบี้ยประชุม

  คณะกรรมการบริหารและผู้บริหาร   12          28,250,000      เงินเดือน และโบนัส
  -------------------------- ----------- --------------- --------------------

  ในปี 2546 บริษัทจัดให้มีการประชุมคณะกรรมการบริษัท จำนวน 8 ครั้ง และ
  กรรมการตรวจสอบ จำนวน 7 ครั้งและมีกรรมการเข้าร่วมประชุมดังนี้ คือ

  ----------------- ------------------- ----------------- -------------------
  ชื่อ-นามสกุล         จำนวนครั้งที่เข้าประชุม   ชื่อ-นามสกุล         จำนวนครั้งที่เข้าประชุม

  1. นายธนา         7                   6. นายชาติชาย      8
  ไชยประสิทธิ์                             เย็นบำรุง           

  2. นายพงษ์เทพ      7/**7               7. นายกิจจา        8
  ผลอนันต์                                เหล่าบุญชัย          

  3. นายศิริพงษ์       8                   8. นายนรเชษฐ์      2
  อุ่นทรพันธุ์                               แสงรุจิ             

  4. นายกิตติศักดิ์      7                   9. นายโชคชัย       8/**7
  สพโชคชัย                               ตั้งพูลสินธนา         

  5. นายสุรพร        8                   10. นายศรีภพ       8/**7
  รักตประจิต                              สารสาส            
  ----------------- ------------------- ----------------- -------------------

  **เป็นการประชุมคณะกรรมการตรวจสอบ

  การกำกับดูแลกิจการ

  บริษัทได้ศึกษาแนวทางของการที่จะเป็นบริษัทที่มีการกำกับดูแลกิจการที่ดี 15
  ข้อตามแนวทางที่ตลาดหลักทรัพย์กำหนดไว้
  โดยบริษัทได้นำข้อกำหนดดังกล่าวมาเป็นแนวทางในการปรับปรุงวิธีการดำเนินการตั้งแต่การสร้างความโปร่งใสในการทำงานสามารถตรวจสอบได้
  มีการบริหารความเสี่ยง การดำเนินการให้มีการกำหนดจริยธรรมในการทำธุรกิจ
  มีการจัดทำระบบควบคุมภายในต่างๆ รวมถึงการให้ความสำคัญและความเท่าเทียมกันของผู้ถือหุ้น
  และการรักษาผลประโยชน์ของผู้ถือหุ้นเป็นสำคัญ

  การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
  ดังนี้

1.  ให้ความรู้แก่กรรมการรวมทั้งผู้บริหารระดับต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

2.  บริษัทจะกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อ
    ต่อสำนักงานคณะกรรมการกำกับหลักทรัพย์และตลาดหลักทรัพย์

3.  บริษัทจะดำเนินการส่งหนังสือเวียนแจ้งผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง
    ก่อนที่งบการเงินหรือข้อมูลภายในนั้นจะเปิดเผยต่อสาธารณะชน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

  นอกจากนี้ เพื่อให้พนักงานทุกคนปฏิบัติในแนวทางเดียวกันเกี่ยวกับการใช้ข้อมูลภายในองค์กร
  บริษัทได้ระบุแนวทางดังกล่าวเพิ่มเติมในคู่มือพนักงาน

นโยบายด้านบุคลากร

  เนื่องจากบุคลากรถือเป็นปัจจัยหนึ่งที่ทำให้บริษัทประสบความสำเร็จในการดำเนินงาน
  บริษัทจึงให้ความสำคัญและวางแนวนโยบายในการพัฒนาบุคลากรของบริษัทอย่างต่อเนื่อง
  ทั้งนี้เพื่อให้บุคลากรของบริษัทมีความรู้ ความชำนาญ
  และมีความเชี่ยวชาญในการให้บริการแก่ลูกค้าของบริษัทอย่างมีประสิทธิภาพ และในปี 2546
  บริษัทได้ตั้งงบประมาณค่าใช้จ่ายในการพัฒนาบุคลากรจำนวน 5 ล้านบาท หรือประมาณร้อยละ 5
  ของงบประมาณรายจ่ายประจำปีของบริษัท

  ปัจจุบัน บริษัทมีพนักงานจำนวน 149 คน ซึ่งสามารถจำแนกตามฝ่ายได้ดังนี้

  -------------------------------------------- --------- ----------------
  ผู้บริหาร                                                 14 คน

  สำนักประธานกรรมการผู้จัดการใหญ่                             2 คน

  ฝ่าย Advanced Technology                                1 คน

  ฝ่ายขายและฝ่ายการตลาด                                    28 คน

  ฝ่ายบริการลูกค้า                                           64 คน

  ฝ่ายพัฒนาโปรแกรมระบบงาน                                  7 คน

  ฝ่ายการเงิน                                              19 คน

  ฝ่ายบุคคลและธุรการ                                        14 คน

  รวม                                                    149 คน
  -------------------------------------------- --------- ----------------

  *จำนวนพนักงานเมื่อวันที่ 31 ธันวาคม 2546

  ในปี 2546 บริษัทจ่ายค่าตอบแทนให้แก่พนักงานจำนวน 109.71 ล้านบาท ซึ่งประกอบด้วย
  เงินเดือน ค่าคอมมิชชั่น และโบนัส